32006D0751
L 305/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 октомври 2006 година
за изменение на Решение 2000/147/ЕО за прилагане на Директива 89/106/ЕИО на Съвета относно класифицирането на характеристиките по отношение на реакция на огън на строителните материали
(нотифицирано под номер C(2006) 5063)
(текст от значение за ЕИП)
(2006/751/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти (1), и по-специално член 20, параграф 2 от нея,
като има предвид, че:
(1)
В Решение 2000/147/ЕО на Комисията (2) се установява класификация на характеристиките по отношение на реакция на огън на строителните материали.
(2)
След извършване на преразглеждане на някои продуктови фамилии е необходимо да се установят различни класове по реакция на огън за електрическите кабели.
(3)
Следователно Решение 2000/147/ЕО трябва да бъде съответно изменено.
(4)
Мерките, предвидени в настоящото решение, са в съответствие със становището на Постоянния комитет по строителството,
РЕШИ:
Член 1
Приложението към Решение 2000/147/ЕО се изменя в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 27 октомври 2006 година.